নিউ স্কিম মাদ্রাসা শিক্ষাব্যবস্থা
নিউ স্কিম মাদ্রাসা শিক্ষাব্যবস্থা বা রিফর্ম মাদ্রাসা স্কিম উপমহাদেশের আলিয়া মাদ্রাসা শিক্ষা ব্যবস্থার একটি সংস্কারমূলক ধারণা। এই শিক্ষা ব্যবস্থা ১৯১৪ সালে ব্রিটিশ সরকার কর্তৃক প্রবর্তন করা হয়, তবে এই শিক্ষা ধারনাটির প্রবর্তক বাংলাদেশী শিক্ষাবিদ আবু নসর ওহিদ। তিনি উপমহাদেসশের ইসলামি শিক্ষা ব্যবস্থাকে আধুনিকরন করতে এই প্রস্তাব করেছিলেন, যাতে মুসলিম শিক্ষার্থীরা ইংরেজি শিক্ষায় অগ্রগামী হতে পারে এবং সরকারি চাকরি পেতে পারে। শিক্ষাব্যবস্থার এই ধারণার কারণে বাংলাদেশ ও ভারতের বহু আলিয়া মাদ্রাসা সাধারণ স্কুলে পরিনত হয়েছিলো।